tartuNLP/wikipedia-smugri-20251201 huggingface dataset:
Nikólaos Skoufás (kunta)

Nikólaos Skoufás ( eli Δήμος Νικολάου Σκουφά, "Dímos Nikoláou Skoufá") on Kreikan kunta, joka sijaitsee Ártan alueyksikössä Epeiroksen alueella. Kunnan pinta-ala on 225,9 neliökilometriä ja väkiluku 12 753 (vuonna 2011). Kunnan kuntakeskus on Péta.
Nikólaos Skoufáksen kunta sijaitsee Epeiroksen eteläosassa Amvrakikóslahden rannalla. Kunta syntyi, kun Árachthos, Komméno, Kompotí ja Péta yhdistyivät vuoden 2011 alussa Kallikrates-suunnitelman mukaisesti. Kunta on nimetty Filikí Etaireían perustajiin kuuluneen Kreikan vapaustaistelun sankarin Nikólaos Skoufáksen mukaan.
Kunnan osat.
Vuoden 2011 kuntauudistuksesta lähtien Nikólaos Skoufáksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Pogóni

Pogóni (; eli Δήμος Πωγωνίου, "Dímos Pogoníou") on Kreikan kunta, joka sijaitsee Ioánninan alueyksikössä Epeiroksen alueella. Koko kunnan pinta-ala on 702,5 neliökilometriä ja väkiluku 8 960 (vuonna 2011). Kunnan kuntakeskus on Kalpáki.
Pogóni sijaitsee Epeiroksen pohjoisosassa Albanian rajan pinnassa. Kunta syntyi, kun Áno Kalamás, Áno Pogóni, Delvináki, Kalpáki, Lávdani ja Pogonianí yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Pogónin kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Soúli

Soúli ( eli Δήμος Σουλίου, "Dímos Soulíou") on Kreikan kunta, joka sijaitsee Thesprotian alueyksikössä Epeiroksen alueella. Kunnan pinta-ala on 501,9 neliökilometriä ja väkiluku 10 063 (vuonna 2011). Kunnan kuntakeskus on Paramythiá.
Soúlin kunta on saanut nimensä alueen Soúli-vuorista. Nykyinen Soúlin kunta muodostui, kun Soúli, Achérontas ja Paramythiá yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Soúlin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Vóreia Tzoumérka

Vóreia Tzoumérka ( eli Δήμος Βορείων Τζουμέρκων, "Dímos Voreíon Tzoumérkon") on Kreikan kunta, joka sijaitsee Ioánninan alueyksikössä Epeiroksen alueella. Kunnan pinta-ala on 361,5 neliökilometriä ja väkiluku 5 714 (vuonna 2011). Kunnan kuntakeskus on Prámanta.
Vóreia Tzoumérka, "Pohjoinen Tzoumérka", on saanut nimensä sen läpi kulkevasta Athamaniká- eli Tzoumérka-vuorijonosta, samoin kuin sen eteläpuolella sijaitseva Kentriká Tzoumérka, "Keskinen Tzoumérka". Vóreia Tzoumérkan kunta syntyi, kun Kalarítes, Katsanochória, Matsoúki, Prámanta, Syrráko, Tzoumérka ja Vathýpedo yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Vóreia Tzoumérkan kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Zagóri

Zagóri ( eli Δήμος Ζαγορίου, "Dímos Zagoríou") on Kreikan kunta, joka sijaitsee Ioánninan alueyksikössä Epeiroksen alueella. Kunnan pinta-ala on 995,3 neliökilometriä ja väkiluku 3 724 (vuonna 2011). Kunnan kuntakeskus on Asprángeloi.
Zagórin seudun vanhat vuoristokylät tunnetaan yhteisnimellä Zagorochória. Ne muodostavat kulttuurialueen, joka on vuodesta 2023 lähtien myös Unescon maailmanperintökohde. Zagórin kunta syntyi, kun Anatolikó Zagóri, Kentrikó Zagóri, Pápigko, Týmfi ja Vovoúsa yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Zagórin kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Zirós (kunta)

Zirós ( eli Δήμος Ζηρού, "Dímos Ziroú") on Kreikan kunta, joka sijaitsee Prévezan alueyksikössä Epeiroksen alueella. Kunnan pinta-ala on 386,2 neliökilometriä ja väkiluku 13 892 (vuonna 2011). Kunnan kuntakeskus on Filippiáda.
Ziróksen kunta on saanut nimensä seudun Zirós-järvestä. Kunta syntyi, kun Anógeio, Filippiáda, Kranéa ja Thesprotikó yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Ziróksen kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Zítsa

Zítsa () on Kreikan kylä ja samanniminen kunta (Δήμος Ζίτσας, "Dímos Zítsas"), joka sijaitsee Ioánninan alueyksikössä Epeiroksen alueella. Koko kunnan pinta-ala on 566,3 neliökilometriä ja väkiluku 14 766. Varsinaisen Zítsan kylän väkiluku on 613 (vuonna 2011). Kunnan kuntakeskus on Eleoúsa.
Nykyinen Zítsan kunta muodostui, kun Zítsa, Ekáli, Evrymenés, Molossoí ja Pasarónas yhdistyivät vuoden 2011 alussa Kallikrates-suunnitelman mukaisesti.
Kunnan osat.
Vuoden 2011 kuntauudistuksesta lähtien Zítsan kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Piispantarkastus

Piispantarkastus eli visitaatio on kirkollinen tapa, jossa piispa vierailee seurakunnassa ja tarkastaa sen toiminnan. Tarkastuksessa piispa tapaa seurakunnan työntekijöitä, luottamushenkilöitä ja jäseniä.
Suomen evankelis-luterilaisessa kirkossa.
Piispantarkastus tehdään säännöllisin väliajoin, ja sitä varten seurakunta valmistelee kertomuksen seurakunnan taloudesta ja toiminnasta. Sen tulee kattaa seurakunnan toimintakertomukset, tilastot, kirkonkirjat, arkiston, hallinnon, omaisuuden ja rahastot. Piispan apuna yleensä ovat hiippakunnan pappisasessori, lääninrovasti sekä notaari.
Piispantarkastuksessa puututaan mahdollisiin epäkohtiin seurakunnan toiminnassa. Tarkastuksen yhteydessä tavataan seurakunnan jäseniä, luottamushenkilöitä ja työntekijöitä, joiden kanssa keskustellaan seurakunnan tilasta. Tarkastukseen yhteyteen kuuluu usein myös jumalanpalvelus sekä muita kirkollisia tilaisuuksia.
Visitaatio tarkoittaa Suomen evankelis-luterilaisessa kirkossa kevennettyä piispantarkastusta tai pelkkää piispan vierailua seurakunnassa.
Suomen ortodoksisessa kirkossa.
Ortodoksisessa kirkossa piispantarkastus on käytännössä yhtenevä luterilaisen kirkon kanssa. Piirinvalvoja toimii piispantarkastuksen järjestäjänä. Visitaatio-termiä ei kuitenkaan käytetä
Vartija (elokuva)

Vartija () on vuonna 1977 ensi-iltansa saanut Michael Winnerin ohjaama, tuottama ja käsikirjoittama yhdysvaltalainen kauhuelokuva, jonka pääosissa ovat Chris Sarandon, Cristina Raines, Martin Balsam, Burgess Meredith, Beverly D’Angelo, Ava Gardner, José Ferrer ja Eli Wallach. "Vartija" perustuu Jeffrey Konvitzin samannimiseen romaaniin "The Sentinel" (1974), jonka pohjalta Winner laati elokuvan käsikirjoituksen. Winner ja Konvitz olivat elokuvan tuottajia. Elokuva sai neljä Saturn-ehdokkuutta vuonna 1978.
Juoni.
Nuori valokuvamalli Alison Parker (Cristina Raines) muuttaa vanhaan brooklyniläiseen talon vuokra-asuntoon. Alison ihmettelee talon ylimmässä kerroksessa asuvaa vuokralaista, sokeaa pastoria, joka kaiket päivät istuu ikkunan vieressä. Kaikki näyttää kuitenkin olevan kunnossa, mutta pian Alison huomaa, että monet vuokralaisista salaavat jotakin. Alison on muuttanut rakennukseen, joka on täynnä pahuutta ja yliluonnollisuuksia, ja Alison joutuu tämän vuoksi kauhun kierteeseen...
Tuotanto.
"Vartija" kuvattiin Technicolor-elokuvausmenetelmällä New Yorkin Brooklynin Brooklyn Heightsissa. Elokuvan tuotantoyhtiöinä olivat Universal Pictures ja Jeffrey Konvitz Productions.
Julkaisu ja vastaanotto.
"Vartija" sai ensi-iltansa Yhdysvaltain New Yorkissa 7. tammikuuta 1977, jolloin Universal Pictures oli elokuvan levittäjäyhtiönä. Suomessa elokuvaa ei esitetty elokuvateatterissa, mutta se julkaistiin VHS:nä vuonna 1986. "Vartija" tuotti ilmestymisvuonnaan neljä miljoonaa dollaria.
Ilmestyessään "Vartija" sai elokuvakriitikoilta sekalaiset arvostelut. Rotten Tomatoes -sivuston mukaan kriitikoiden arvosteluista 55 prosenttia on myönteistä perustuen yhteentoista arvosteluun. Vuonna 2004 "Vartija" sijoittui sijalle 46. Bravo-kaapelikanavan listaaman sadan pelottavimman elokuvahetken listalle. "Vartija" julkaistiin Yhdysvalloissa VHS:nä vuonna 1985 ja DVD:nä 2001.
Arvioita.
"Video-oppaassa" vuodelta 1994 Bello Romano kutsuu elokuvaa tyylikkääksi mutta vain vähän jännitystä tarjoavaksi ja antaa sille kaksi tähteä viidestä, mikä vastaa sanallista arviota ”keskinkertainen”. "VideoHound’s Golden Movie Retriever" antaa elokuvalle kaksi tähteä neljästä.
Au Revoir (kappale)

Au Revoir on saksalaisen eurodance-kolmikko Cascadan kappale. Sen tuottivat Yann Peifer sekä Manuel Reuter, jotka myös sanoittivat kappaleen yhdessä Allan Eshuijsin kanssa. Kappaleen julkaisi Zooland Records kolmikon neljännen, Original Me-studioalbumin toisena virallisena (kokonaisuudessaan kolmantena) singlenä 23. syyskuuta 2011. Musikaalisesti kappale on nopeatempoinen electropop-kappale, joka sisältää myös Auto-Tunen käyttöä ja bassoinstrumentteja. Sanoituksiltaan kappale kertoo vaikuttumattomuudestaan miehen kanssa, joka esittelee olevansa elämää suurempi.
Kappale sai pääosin positiivisia vastaanottoja musiikkikriitikoilta, jotka olivat yllättyneitä kappaleen melodiasta. "Au Revoir" on saavuttanut Saksan singlelistan 73. sijan sekä Itävallan singlelistan 31. sijan. Kappaleeseen liittyvän musiikkivideon ohjasivat Lex Halaby ja Lisa Mann sekä koreografioi Luther Brown. Videolla Horler nähdään varastotiloissa pidettävissä naamiaisissa.
Night Nurse

Night Nurse on saksalaisen eurodance-kolmikko Cascadan kappale heidän neljänneltä, Original Me-studioalbumilta. Kappaleen sanoittivat Tony Cornelissen, Manuel Reuter sekä Yann Peifer, samalla kun tuotannosta vastasivat DJ Manian ja Yanou. "Night Nurse" julkaistiin internetissä loppukesästä 2010 ja "Clubland 18"-kokoelma-albumille sisällytettynä se julkaistiin 7. marraskuuta 2010. "Night Nurse" on tyyliltään electropop-kappale, joka käyttää Auto-Tunea vierailevan saksalaisartisti R.I.O.:n esittämillä vokaaliosuuksilla. Sanoituksellisesti kappale kertoo kuumeisena tanssilattialla olemisesta. Musiikkivideo julkaistiin All Around the Worldin YouTube-kanavalla sekä Clubland TV:llä marraskuussa 2010 ja se sisältää Horlerin sekä muutamia miespuolisia taustatanssijoita varastohallijuhlissa. Horler esiintyy joissakin kohtauksissa lukuisilla väreillä sekä valtavalla hämähäkin verkolla maalattuna.
Leo Rantanen

Leo Rantanen (s. 10. huhtikuuta 1993) on suomalainen futsalmaalivahti, joka edustaa Futsal-liigassa pelaavaa Ilves FS:ää. Rantanen debytoi liigassa vuonna 2012 ESC:tä vastaan. Hän on kaksinkertainen Suomen mestari kausilta 2012–2013 ja 2013–2014. Rantasen kasvattajaseura on LeKi. Hän on 187 senttimetriä pitkä ja painaa 90 kiloa.
Rantanen on pelannut myös Suomen futsalmaajoukkueessa yhden ottelun tammikuussa 2014 Tšekkiä vastaan.
Back on the Dancefloor

Back on the Dancefloor on saksalaisen dance-musiikkia soittavan kolmikko Cascadan toinen kokoelma-albumi. Se julkaistiin heidän kotimaassaan 13. huhtikuuta 2012. Albumi kattaa kaksi levyä, joille on koottu lukuisia singlejä sekä remiksejä julkaisua edeltäneeltä kahdeksan vuoden uralta. Albumin ensimmäinen ja ainoa uusi kappale, Summer of Love julkaistiin kokoelman kanssa ja se pääsi Saksassa kahdenkymmenen parhaan joukkoon. 
Kappaleet.
CD 1
CD 2
Gaetano Kanizsa

Gaetano Kanizsa (18. elokuuta 1913 Trieste – 13. maaliskuuta 1993) oli italialainen psykologi ja taiteilija. Hän perusti Triesten psykologisen instituutin. 
Kanizsa valmistui Padovan yliopistosta vuonna 1938. Vuonna 1947 hänestä tuli assistentti Firenzen yliopistoon, ja vuonna 1953 hän sai professuurin Triestestä. Hän oli virassa, kunnes jäi eläkkeelle vuonna 1988. 
Kanizsa julkaisi suuren osan tutkimustuloksistaan italiaksi 1950- ja 1960-luvuilla, mutta nousi kansainväliseen kuuluisuuteen 1970-luvulla julkaistuaan artikkelin yhdysvaltalaisessa "Scientific American" -lehdessä. Kansainvälisen maineen varmisti hänen italiankielisistä artikkeleistaan englanniksi koostettu kirja "Organization in Vision", joka julkaistiin vuonna 1979.
Kanizsa tutki kuvioiden organisoitumista gestalt-psykologisesta näkökulmasta. Hänen kuuluisin löytönsä oli illusorisista rajaviivoista muodostuva Kanizsan kolmio.
Kirsti Puhtila

Kirsti Inkeri Puhtila, (o.s. Kasurinen; 23. heinäkuuta 1929 Sortavala – 17. kesäkuuta 2006 Helsinki) oli suomalainen toimittaja, kirjailija ja sanoittaja.
Puhtilan vanhemmat olivat metsänhoitaja Juho Jaakko Kasurinen ja talousopettaja Martta Kuokka. Hän pääsi ylioppilaaksi 1948 Kuopion yhteiskoulusta. 
Puhtila oli Yleisradion palveluksessa muun muassa Lasten Radion musiikkiohjelmien tuottajana. Hän sävelsi ja sanoitti myös lastenlauluja joista tunnetuin lienee vuonna 1962 ensimmäisen kerran levytetty "Pekka-naakka". Puhtila teki 1970-luvulla lastenlauluja yhteistyössä säveltäjä Jorma Panulan kanssa. Irina Milanin esittämät laulut julkaistiin 1976 "Musta Perhonen" -nimisellä albumilla.
Kirsti Puhtila oli naimisissa vuodesta 1956 radiotoimittaja ja sanoittaja Sauvo "Saukki" Puhtilan kanssa. Heidän poikiaan ovat toimittaja Matti Puhtila sekä sanoittaja-sarjakuvapiirtäjä Petri (Putri) Puhtila.
Lauren Tewes

Cynthia Lauren Tewes (s. 26. lokakuuta 1953 Braddock, Pennsylvania) on yhdysvaltalainen näyttelijätär. 
Tewes näytteli risteilyemäntä Julie McCoyta suositussa televisiosarjassa "Lemmenlaiva", josta hän sai parhaan naissivuosan Golden Globe -ehdokkuuden vuonna 1982. Tewes oli mukana sarjan alusta vuoteen 1984 asti, jolloin hänet poistettiin sarjasta kokaiiniriippuvuuden takia. Hän onnistui lopettamaan kokaiinin käytön ennen sarjan päättymistä vuonna 1987. Hän pääsi vielä kerran Julie McCoyn rooliin "Lemmenlaiva – uudet tuulet -"sarjan myötä vuonna 1998.
Arto Javanainen -palkinto

Arto Javanainen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan runkosarjan parhaalle maalintekijälle. Palkinto jaettiin nykyisellä nimellään ensimmäisen kerran vuonna 2011, jolloin sen sai Hämeenlinnan Pallokerhon Teemu Rautiainen. Jääkiekkoliitto julkisti 62 uutta pelaajapalkintoa marraskuussa 2010. Ennen tätä palkinnolla ei ollut varsinaista nimeä.
Showtek

Showtek on hollantilainen elektronisen musiikin duo, joka koostuu kahdesta veljeksestä. Sjoerd ja Wouter Janssen perustivat duon vuonna 2001. Duo aloitti musiikin tekemisen teknosta, josta he siirtyivät hardstyleen. Nykyään musiikki on EDM-tyyliä, jossa on vaikutteita proge/electro housesta.
Duo on tehnyt yhteistyötä muun muassa seuraavien artistien kanssa: Tiesto, Hardwell, Justin Prime, Bassjackers, Noisecontrollers, We are Loud!, Sonny Wilson, David Guetta, Ookay ja Vassy.
Jorma Valtonen -palkinto

Jorma Valtonen -palkinto on jääkiekon U20 SM-sarjassa vuosittain jaettava palkinto. Palkinto annetaan liigan vuoden parhaalle maalivahdille. Palkinto jaettiin ensimmäisen kerran vuonna 2011, jolloin sen sai Jokereiden Frans Tuohimaa. Jääkiekkoliitto julkisti 62 uutta pelaajapalkintoa marraskuussa 2010.
Ylä-Pispala

Ylä-Pispala on Tampereen läntinen kaupunginosa ja yhdessä Ala-Pispalan kanssa osa historiallista Pispalaa. Ylä-Pispala rajoittuu pohjoisessa Tampere–Pori-rataan, idässä Pyynikkiin, etelässä Tahmelaan sekä lännessä Ala-Pispalaan.
Ylä-Pispalassa toimii Pispalan koulu, jossa opiskelevat peruskoulun 1.-6.-luokat. Koulu sijaitsee harjun korkeimman kohdan tuntumassa. Ylä-Pispalassa toimii myös vuonna 1969 perustettu kotiseutuyhdistys Pispalan Moreeni ry, jonka omistuksessa on Ahjolan naapurissa sijaitseva vanha haulitehdas. Kaupunginosassa sijaitsevat myös Lauri Viidan museo, vaihtoehtomusiikkia esittävä Vastavirta-klubi, Pispalan Pulteri, muistomerkki ”Betonimylläri” ja Pispalan maamerkki Pispalan Haulitorni.
Ylä-Pispalassa sijaitsee myös Suomen vanhin edelleen toimiva yleinen sauna, vuonna 1906 toimintansa aloittanut Rajaportin sauna. Saunan omistaa Tampereen kaupunki ja sen toiminnasta vastaa Pispalan saunayhdistys ry. Rajaportin saunan lisäksi Pispalassa on ollut kaikkiaan liki kymmenen yleistä saunaa, joista kaksi viimeistä, Sirenin sauna (kirkkoa vastapäätä) ja Harjun sauna (Sallin vaarin sauna), joka oli aikoinaan tunnettu yrttikylvyistään, olivat toiminnassa 1980-luvulle saakka.
Ala-Pispala

Ala-Pispala on Tampereen läntinen kaupunginosa ja yhdessä Ylä-Pispalan kanssa osa historiallista Pispalaa. Se rajoittuu pohjoisessa Tampere-Pori-rataan, idässä Ylä-Pispalaan, etelässä Pyhäjärveen sekä lännessä Hyhkyyn. Kaupunginosassa sijaitsee Pispalan kirkko.
Polso (Tampere)

Polso on Tampereen kaupunginosa ja tilastoalue, joka kuuluu koilliseen suuralueeseen ja Teiskon suunnittelualueeseen. Se sijaitsee entisen Teiskon kunnan alueella. Murikka-opisto sijaitsee siellä. Tampereen keskustaan kertyy matkaa runsaat 30 kilometriä.
Polson kylä kuului 1500-luvulla Suur-Pirkkalan Keijärven neljänneskuntaan, johon kuului myös kolme taloa Kämmenniemestä. Polson yksinäistila mainittiin vuoden 1541 maakirjassa nimellä "Polssu" ja sen isäntänä oli vuonna 1551 "Lasse Polssoj". Länsimurteissa sana polso on tarkoittanut isoa hirsikairaa. Polso tuli osaksi Tampereen kaupunkia, kun Teiskon kunta liitettiin siihen vuoden 1972 alussa, ja alueen asemakaava vahvistettiin pian kuntaliitoksen jälkeen.
Polsossa asui 150 henkilöä vuonna 2022.
Hannu Aravirta -palkinto

Hannu Aravirta -palkinto on jääkiekon U20 SM-sarjassa vuosittain jaettava palkinto. Palkinto annetaan liigan parhaalle valmentajalle. Palkinto jaettiin ensimmäisen kerran vuonna 2011, jolloin sen sai Hämeenlinnan Pallokerhon Antti Pennanen. Jääkiekkoliitto julkisti 62 uutta pelaajapalkintoa marraskuussa 2010.
Babymetal

Babymetal on japanilainen metalli- ja J-pop-musiikkia yhdistelevä yhtye, jossa laulavat ja tanssivat Su-metal (Nakamoto Suzuka), Moametal (Kikuchi Moa) ja Momometal (Okazaki Momoko). 
Historia.
Kobametal-nimellä tunnettu tuottaja perusti ryhmän vuonna 2010 Sakura Gakuin -idoliryhmän alaryhmäksi. Babymetallin taustabändinä esiintyy KamiBand. Vuoden 2014 helmikuussa yhtye julkaisi debyyttialbuminsa "Babymetal". CD:n ja rajoitetun CD+DVD:n julkaisi Suomessa 29. toukokuuta 2015 Playground Music. Julkaisu sisältää bonusraitoina "Road of Resistance -kappaleen" sekä Live-version "Gimme Chocolate!!"-kappaleesta. DVD sisältää yhtyeen videoklipit. Syksyllä 2015 julkaistiin videoalbumit "Live at Budokan: Red Night &amp; Black Night Apocalypse" ja "Live in London: Babymetal World Tour 2014" myös Euroopassa.
Babymetalin toinen studioalbumi, "Metal Resistance," julkaistiin vuoden 2016 huhtikuussa.
Tammikuussa 2018 KamiBandin kitaristi Mikio Fujioka kuoli vammoihinsa pudottuaan näköalatasanteelta. 19. lokakuuta 2018 Babymetal ilmoitti Yuimetallin (Yui Mizuno) eroavan yhtyeestä huonon terveydentilansa takia.
Babymetalin kolmas albumi "Metal Galaxy" julkaistiin lokakuussa 2019. Levyllä vierailemassa ovat muun muassa Sabatonin laulaja Joakim Brodén sekä Arch Enemyn Alissa White-Gluz.
Esiintymiset Suomessa.
Babymetal on esiintynyt Suomessa kolmesti, Helsingissä Kulttuuritalolla helmikuussa 2020 sekä toukokuussa 2023 Sabatonin lämmittelijänä Helsingin jäähallissa ja Kuopiohallissa.
Motor City Cruise

Motor City Cruise on koripalloseura Michiganin Detroitista. Se pelaa NBA:n kehityssarjassa ja toimii NBA-seura Detroit Pistonsin farmijoukkueena.
Vuosina 2006–2016 joukkue tunnettiin nimellä Bakersfield Jam ja vuosina 2016–2021 nimellä Northern Arizona Suns.
Viipurin kauppatori

Viipurin kauppatori sijaitsee Viipurin keskustassa Salakkalahden eteläpuolella. Toriaukeaa rajaa lännen suunnassa Krasnoarmeiskaja ulitsa (ent. Mustainveljestenkatu), idässä Torkkelinpuisto ja Pionerskaja ulitsa (ent. Torikatu) sekä eteläpuolella Progonnaja ulitsa (ent. Karjaportinkatu).
Historia.
Kauppatori syntyi 1860-luvulla keskiaikaisen kaupunkialueen koilliskulmaan, kun sitä ympäröinyttä kaupunginmuuria alettiin purkaa. Muurin tuntumassa oli matalia vetisiä vallihautoja, jotka täytettiin ja tasoitettiin. Vuoteen 1865 mennessä torialue oli noin puolet nykyisestä ja lopullisen kokonsa se saavutti 1880-luvulle tultaessa, jolloin aukio ulottui Salakkalahden rantaan saakka. Varsinaisena myyntipaikkana käytettiin kuitenkin vain alueen eteläosaa. Salakkalahden rannassa järjestettiin ainoastaan syksyisiä kalamarkkinoita.
1990-luvulla ja 2000-luvun alussa Viipurin kauppatori tuli Suomessa Tallinnan Mustamäen torin ohella tunnetuksi piraattituotteiden myyntipaikkana. Sieltä hankittiin erityisesti CD- ja myöhemmin DVD-levyjä, lisäksi kaupan oli muun muassa erilaisia taloustavaroita. Kesäkuussa 2007 kaupungin viranomaiset lopettivat ”Viipurin basaariksikin” kutsutun torikaupan ja myyjiä pyydettiin siirtymään parin kilometrin päässä keskustasta sijaitsevalle Talikkalan torille. Häädön syyksi kerrottiin kaupungin yleisen viihtyisyyden lisäämisen, koska torikauppiaiden kojujen katsottiin muun muassa rumentavan kaupunkikuvaa. Nykyään Viipurin kauppatori toimii lähinnä pysäköintialueena.
Rakennuksia.
Viipurin kauppatorin ympäristön rakennuksista tunnetuin on 1550-luvulla valmistunut Pyöreä torni, joka alun perin oli osa kaupunginmuuria. Se on Viipurin linnan ohella myös kaupungin tunnetuin nähtävyys. Muita merkittäviä rakennuksia ovat torialueen koilliskulmalla sijaitseva entinen Suomen Pankin talo sekä Pohjoismaiden Yhdyspankin talo, jotka molemmat on suunnitellut arkkitehti Gustaf Nyström, ja 1906 valmistunut Kauppahalli, joka aikoinaan oli Pohjoismaiden suurin. Vuonna 1912 torin poikki rakennettiin kiskot kaupungin raitiovaunuliikennettä varten ja kauppatorilla oli myös esikaupunkialueilta tulevan linja-autoliikenteen päätepysäkki.
Butch Jones

Lyle Allen ”Butch” Jones, Jr (s. 17. tammikuuta 1968 Saugatuck, Michigan) on yhdysvaltalainen amerikkalaisen jalkapallon valmentaja.
Valmennusura.
Jones nimitettiin Tennessee Volunteersin päävalmentajaksi 7. joulukuuta 2012. Häntä edelsi tässä tehtävässä Derek Dooley, joka oli saanut aiemmin potkut päävalmentajan paikalta. Jones debytoi yliopiston kotistadionilla Neyland Stadiumilla 31. elokuuta 2013, kun Tennessee kohtasi Austin Peay Governorsin. Aiemmin Jones on valmentanut Central Michigania 2007–2009 ja Cincinnatia 2010–2012.
Brandon Belt

Brandon Kyle Belt (s. 20. huhtikuuta 1988 Nacogdoches, Texas) on yhdysvaltalainen baseballpelaaja, joka pelaa MLB-liigan San Francisco Giantsissa. Hänen pelipaikkansa on ykkösvahti.
Isokokoinen Belt pelasi ennen ammattilaisuraansa Texasin yliopiston joukkueessa. Hänen pelipaikkansa oli alun perin syöttäjä, mutta olkapäävaivojen jälkeen hän siirtyi syöttökummulta ykköspesälle.
Belt voitti Giantsin kanssa World Seriesin vuonna 2012.
Gregor Blanco

Gregor Miguel Blanco Pedraza (s. 24. joulukuuta 1983 Caracas) on venezuelalainen baseballpelaaja, joka pelaa MLB-liigan San Francisco Giantsissa. Hänen ulkopelipaikkansa on koppari. 
Nopeudestaan ja hyvästä ulkopelistä tunnettu Blanco on edustanut MLB:ssä Giantsin lisäksi myös Atlanta Bravesiä, Kansas City Royalsia ja Arizona Diamondbacksia. Hän kuului kaudella 2011 Washington Nationalsin organisaatioon mutta ei pääsyt pelaamaan MLB:ssä.
Viipurin kauppahalli

Viipurin kauppahalli sijaitsee Viipurin keskustassa Kauppatorin luoteiskulmassa. Jugendtyyliä edustavan rakennuksen on suunnitellut suomalainen arkkitehti Karl Hård af Segerstad ja se valmistui vuonna 1906. 
Historia.
Viipurin kauppahalli oli Pohjoismaiden suurin, kunnes Segerstadin yhdessä Einar Flinckenbergin kanssa suunnittelema Hakaniemen kauppahalli valmistui Helsinkiin vuonna 1914. Kaksikerroksinen rakennus on vain parikymmenen metrin levyinen, mutta yli 130 metriä pitkä ja siihen kuuluu myös pääsisäänkäyntirakennuksen yhteydessä oleva kellotorni. Kauppahallissa oli alun perin noin sata myyntipistettä ja lisäksi suuri kahvila-ravintola.
Syyskuussa 1944 päättyneen jatkosodan jälkeen Viipuri luovutettiin Neuvostoliitolle ja halli avattiin uudelleen seuraavan vuoden maaliskuussa. Neuvostoliiton aikana hallissa myytiin lähinnä maataloustuotteita. Rakennusta restauroitiin 1950-luvulla ja vuonna 1976 se sai jälleen alkuperäisen ulkoasunsa.
Nykypäivä.
Nykyään Viipurin kauppahalli on suosittu ostospaikka erityisesti matkailijoiden keskuudessa. Elintarvikkeiden lisäksi siellä on myynnissä runsaasti muun muassa erilaista kristallia ja posliinia. Hallissa on yhteensä 158 myyntipaikkaa sekä ravintola. Ensimmäinen kerros on varattu elintarvikemyynnille ja toisessa kerroksessa puolestaan on muun muassa matkamuistoja, kodintarvikkeita ja vaatteita.
FS Cassard (1859)

Cassard oli Ranskan laivaston vuonna 1859 vesillelaskettu aviso, joka luokiteltiin myöhemmin potkurikorvetiksi.
Valmistus.
Alus tilattiin Le Havresta Chantiers et Ateliers Augustin Normandilta, missä köli laskettiin joulukuussa 1856. Alus laskettiin vesille 13. joulukuuta 1859 ja otettiin palvelukseen kolme kuukautta myöhemmin 30. maaliskuuta 1860.
Palvelus.
"Cassard" nimettiin 30. heinäkuuta 1860 "Jérôme Napoléoniksi". Aluksen nimi palautettiin "Cassardiksi" 16. elokuuta 1866. Vain puoli vuotta myöhemmin 14. helmikuuta 1867 alus nimettiin "Reine Hortenseksi" ja edelleen 19. syyskuuta 1870 "Kléberiksi". Alus poistettiin alusluettelosta 23. toukokuuta 1879.
FS Forfait (1859)

Forfait oli Ranskan laivaston vuonna 1859 vesillelaskettu aviso, joka luokiteltiin myöhemmin potkurikorvetiksi.
Valmistus.
Alus tilattiin Le Havresta Chantiers et Ateliers Augustin Normandilta, missä köli laskettiin 1856. Alus laskettiin vesille 28. joulukuuta 1859 ja otettiin palvelukseen 27. heinäkuuta 1860.
Palvelus.
"Jeanne d'Arc" törmäsi 21. heinäkuuta 1875 "Forfaitiin", joka upposi.
Tukholman saariston etsintäoperaatio 2014

Tukholman saariston etsintäoperaatio 2014 alkoi Ruotsin puolustusvoimien saatua perjantaina 17. lokakuuta 2014 tiedon vedenalaisesta toiminnasta Tukholman saaristossa. Operaatiota johti kommodori Jonas Wikström.
Ruotsin puolustusvoimat oli operaatiosta niukkasanainen eikä kommentoinut sen tuloksia ennen operaation päättymistä.
Puolustusvoimat piti kaksi tiedotustilaisuutta 19. ja 21. lokakuuta. Operaatio lopetettiin 24. lokakuuta 2014.
"Expressen" kertoi 2. marraskuuta merivoimien etsivän jälleen jotain saaristossa Kanholmsfjärdenin alueella ja sotilaiden käyneen kyselemässä saariston asukkailta, ovatko nämä nähneet jotakin poikkeuksellista merellä.
Teorioita.
Lehdistössä väitettiin etsintöjen alkaneen venäjänkielisestä hätäsanomasta Venäjän Itämeren laivaston tukikohtaan, mikä Ruotsin puolustusvoimien mukaan oli väärä tieto, eikä mitään sanomaa ollut.
Ruotsin aluevesirajan lähistöllä purjehtineen venäläisen "NS Concord" -tankkerin epäiltiin liittyvän tapaukseen ja olevan minisukellusveneen emoalus.
Itämerellä liikkui toinenkin venäläisalus, "Professor Logatšev", joka on rakennettu vedenalaiseen tutkimukseen ja merenpohjan kartoittamiseen.
Ruotsin Maanpuolustuskorkeakoulun tutkijan Thomas Riesin mukaan sukellusvene olisi saattanut laskea saaristoon miinoja tai tiedustelulaitteita. Spetsnaz-joukoista kirjoittanut kirjailija Vera Efron puolestaan uskoi, että Venäjän laivaston erikoisjoukot ovat harjoitelleet Tukholman saaristossa ja liikkuneet Triton-NN-minisukellusveneellä.
Saaristossa havaittu mustapukuinen, reppu selässä rantavedessä kahlannut hahmo, jota Ruotsin turvallisuuspoliisi Säpo ja sotilastiedustelu Must etsivät, paljastui kalastamassa olleeksi eläkeläiseksi.
Suomen puolustusministeri Carl Haglundin puheet ”farssista” ja kommentit, joiden mukaan etsinnät olivat paha kolaus Ruotsin puolustusvoimien uskottavuudelle, tulkittiin Ruotsissa arvosteluksi.
Toppakaktukset

Toppakaktukset ("Matucana") on eteläamerikkalainen, vajaat 20 lajia käsittävä kaktuskasvisuku, jonka pallomaisilla lajeilla on enimmäkseen punaiset, kolibrien pölyttämät kukat. Tieteellinen nimi tulee sen perulaisen kaupungin nimestä, jonka läheisyydestä suvun tyyppilaji ("M. haynei") löytyi. Lähimpiä sukulaisia ovat suvut "Oreocereus" ja "Oroya" sekä mahdollisesti "Denmoza".
Tuntomerkit.
Toppakaktukset ovat matalakasvuisia, yksi- tai monivartisia ja toisinaan mätästäviä. Varsi on pallomainen tai lieriömäinen, enintään puolen metrin korkuinen. Varressa on muutama tai paljon matalia uurteita ja kyhmyjä (podarioita). Areoleissa eli kääpiöversoissa on sekä karvoja että piikkejä, joita voi olla paljon tai joissakin tapauksissa ei yhtään. Kukat sijaitsevat kasvin latvan tuntumassa ja ovat suppilomaisia tai kapean putkimaisia ja enimmäkseen vastakohtaisia, väriltään kirkkaanpunaisia, oranssisia, vaaleanpunaisia tai keltaisia. Kasvi kukkii päivisin. Pohjuksen areolit ovat joko kaljuja tai karvaisia. Hetiö on toisinaan tyveltään kasvanut yhteen, ja joskus siinä on karvamaisia joutoheteitä. Hedelmä on pallomainen tai pitkänomainen, lähes mehevä, ontto ja pitkittäin avautuva; kehälehtien jäänteet ovat siinä jäljellä. Siemenet ovat muodoltaan vaihtelevia.
Levinneisyys.
Toppakaktukset ovat kotoisin Perun Andeilta.
Lajit.
Toppakaktuslajeja on seuraavat 17:
FS Bourayne (1869)

Bourayne oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Nantesin laivastontelakalta ja sen köli laskettiin huhtikuussa 1867. Alus laskettiin vesille toukokuussa 1869 ja se otettiin palvelukseen huhtikuussa 1870.
Palvelus.
"Bourayne" poistettiin alusluettelosta 27. kesäkuuta 1889.
Matematiikan päivä

Matematiikan päivää vietetään Suomessa vuosittain 22. lokakuuta. Ajankohta valikoitui suomalaisen matemaatikon Rolf Nevanlinnan syntymäpäivän mukaiseksi. Kahta kuukautta aiemmin, 22. elokuuta vietetään matematiikan päivää Australiassa, kahta kuukautta myöhemmin, 22. joulukuuta, puolestaan Intiassa matemaatikko Ramanujanin syntymäpäivän kunniaksi. 
Päivän ideoi "Mielikuvituskoulu"-niminen yhteisö, ja sen aikana toteutettiin erilaisia matematiikkaan liittyviä tempauksia. Matematiikan päivästä löytyy lisätietoa sen Facebook-sivulta.
Vuonna 2015 Matematiikan päivän teemana oli matematiikan tuominen lähemmäs jokaisen ihmisen arkipäivää. Sittemmin päivän järjestäminen näyttää unohtuneen.
Yhdysvalloissa on vuodesta 1988 vietetty vastaavin tarkoitusperin formula_1:n päivää 14. maaliskuuta eli amerikkalaisen päiväysmerkintätavan mukaan 3/14; päivä sai vuonna 2009 virallisen aseman Kongressin Edustajainhuoneen hyväksyttyä asiaa koskevan päätöslauselman.
Suomen matemaattinen yhdistys järjestää joka toinen vuosi tammikuun alussa jonkin yliopiston kanssa yhteistyössä Matematiikan päivät -tapahtuman. Se on suunnattu ensi sijassa yliopistojen ja korkeakoulujen piirissä toimiville matemaatikoille. Päivien ohjelmassa on yleensä kuitenkin myös laajemmalle yleisölle tarkoitettuja osioita. Ensimmäiset Matematiikan päivät järjestettiin Helsingin yliopistossa 8.–9.1.1998, mutta tapahtuman edeltäjää "Matemaatikkopäiviä" oli järjestetty jo vuodesta 1963. Viimeksi Matematiikan päivät pidettiin Oulun yliopistossa 2.–3. tammikuuta 2020.
FS Dayot (1869)

Dayot oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Nantesin laivastontelakalta ja sen köli laskettiin elokuussa 1867. Alus laskettiin vesille toukokuussa 1869 ja se otettiin palvelukseen huhtikuussa 1870.
Palvelus.
"Dayot" poistettiin alusluettelosta 28. helmikuuta 1888.
Kupumelonikaktus

Kupumelonikaktus ("Melocactus conoideus") on melonikaktusten sukuun kuuluva laji.
Ulkonäkö ja koko.
Kupumelonikaktuksen varsi on voimakkaasti painuneen pallon muotoinen tai puolipallomainen, enintään kymmenen sentin korkuinen. Varressa on 11–14 matalaa uurretta. Piikit ovat tummanruskeat, harmahtavat. Areolissa on yksi noin kahden senttimetrin pituinen keskipiikki ja 8–11 säteittäispiikkiä, jotka ovat suoria tai hiukan käyristyneitä ja jopa 35 mm pitkiä. Kefalio voi saavuttaa neljän senttimetrin korekuden, ja siinä on tummanpunaisia sukasia ja runsaasti valkoista villakarvaa. Kukat ovat sinipunaisia tai magentanpunaisia ja sentin levyisiä. Hedelmä on enintään 18 mm pitkä.
Levinneisyys.
Kupumelonikaktus on kotoisin Brasilian Bahian osavaltiosta, sen kaakkoisosasta. Se on kotiseudullaan vakavasti uhattu kasvupaikkojensa tuhoamisen vuoksi.
FS Beautemps-Beaupré (1872)

Beautemps-Beaupré oli Ranskan laivaston vuonna 1872 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Brestin laivastontelakalta ja sen köli laskettiin 10. lokakuuta 1867. Alus laskettiin vesille 4. heinäkuuta 1872 ja se otettiin palvelukseen 1. maaliskuuta 1875.
Palvelus.
"Beautemps-Beaupré" poistettiin alusluettelosta 11. joulukuuta 1896, jonka jälkeen se oli hiiliproomuna Korsikalla.
FS Duchaffault (1872)

Duchaffault oli Ranskan laivaston vuonna 1872 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Cherbourgin laivastontelakalta ja sen köli laskettiin 17. huhtikuuta 1867. Alus laskettiin vesille 17. lokakuuta 1872 ja se otettiin palvelukseen vuonna 1874.
Palvelus.
"Duchaffault" poistettiin alusluettelosta 17. marraskuuta 1896, jonka jälkeen se oli hiiliproomuna Korsikalla vuonna 1898 ja Bizertessä vuosina 1899-1907. Alus romutettiin vuonna 1907.
Bla

Bla on maalaiskunta, sen keskuskylä ja Ségoun alueen Blan piirin hallinnollinen keskus Malissa. Se sijaitsee Banijoen eteläpuolisella tasangolla 80 kilometriä Ségousta maanteitse kaakkoon. Kunnassa on 61 300 asukasta (vuonna 2009).
Blan kunnan pinta-ala on 391 neliökilometriä. Se rajoittuu pohjoisessa Blan piirin Tounan ja Kazangasson, idässä Korodougoun, Kemenin ja Dougouolon, etelässä Somasson ja Beguenén sekä lännessä Nialan kuntiin. Seudun läpi virtaa Banin sivujoki Koni.
Kuntaan kuuluu 15 kylää. Asukkaat ovat etupäässä miniankoja, bambaroita, fulbeja, boboja, sarakoleja ja dogoneja. Vallitsevat uskonnot ovat islam ja kristinusko.
Paikallisia elinkeinoja ovat maanviljely, karjanhoito, käsityöammatit ja kaupankäynti. Tärkeimmät viljelykasvit ovat hirssi, durra, maissi, riisi ja maapähkinä. Kotieläimiä ovat naudat, lampaat, vuohet, aasit ja siipikarja. Blan ja Farakalan kylissä pidetään viikoittaiset markkinat. Kunnassa ja piirissä ei ole lainkaan teollisuutta.
Blan kautta kulkee Bamakon, Ségoun ja Moptin välinen maantie RN6, josta haarautuu tie Koutialan kautta Sikassoon ja Burkina Fason rajalle. Palveluihin kuuluu joukko alakouluja, neljä yläkoulua, kaksi koulutus- ja kehittämiskeskusta (CED), piirin poliklinikka ja kaksi terveysasemaa.
FS Ducouédic (1869)

Ducouédic oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Brestin laivastontelakalta ja sen köli laskettiin 13. huhtikuuta 1867. Alus laskettiin vesille 30. maaliskuuta 1869 ja se otettiin palvelukseen 31. tammikuuta 1871.
Palvelus.
"Ducouédic" poistettiin alusluettelosta 25. tammikuuta 1889, jonka jälkeen ponttoonina Rochefortissa. Alus romutettiin vuonna 1920 Lorientissa.
Micranthocereus

Micranthocereus on 9-lajinen eteläamerikkalainen kaktuskasvisuku. Tieteellinen nimen alkuosa on johdettu kreikan sanoista mikros 'pieni' ja anthos 'kukka', jälkiosa on latinan vahaa tai vahakynttilää tarkoittava sana. Suku on läheinen suvulle "Arrojadoa", johon se aiemmin on yhdistettykin.
Tuntomerkit.
Suvun kasvit ovat pensasmaisia tai kookkaita pylväitä, pystykasvuisia, yksi- tai monivartisia ja jopa kolme metriä korkeita. Varret ovat liereitä, uurteisia ja tiheäpiikkisiä. Areolit sijaitsevat lähekkäin ja niissä on usein pitkää villakarvaa ja piikkejä. Verson osa, johon kukat kehittyvät (kefalio), sijaitsee varren sivulla joko jatkuvana tai katkeilevana muodostelmana, joko varren pinnalla tai siihen uponneena. Siinä on villakarvaa ja sukasia. Kukat sijaitsevat kefaliossa tavallisesti ryhminä ja ovat putkimaisia, 2–5 cm pitkiä. Kukkapohjuksessa on pieniä suomuja. Kehälehdet ovat lyhyitä, pystyjä tai siirottavia, väriltään vaihtelevia. Hedelmä on punainen, avautumaton, pieni, mehevä ja miltei valkomaltoinen. Hedelmän pinta on suomuton ja piikitön mutta kukan kuihtuneet jäänteet ovat siinä tavallisesti jäljellä. Siemenet ovat tummanruskeita ja kuoppapintaisia.
Levinneisyys.
"Micranthocereus"-lajit kasvavat Keski- ja Itä-Brasiliassa.
Lajit.
Suvussa on yhdeksän lajia (luettelossa on mainittu myös Brasilian osavaltio, jonka alueella kukin laji kasvaa):
FS Hugon (1872)

Hugon oli Ranskan laivaston vuonna 1872 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Brestin laivastontelakalta ja sen köli laskettiin 10. marraskuuta 1867. Alus laskettiin vesille 6. elokuuta 1872 ja se otettiin palvelukseen 11. kesäkuuta 1873.
Palvelus.
"Hugon" poistettiin alusluettelosta 31. heinäkuuta 1895.
FS Kerguélen (1872)

Kerguélen oli Ranskan laivaston vuonna 1872 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Cherbourgin laivastontelakalta ja sen köli laskettiin elokuussa 1868. Alus laskettiin vesille 19. lokakuuta 1872 ja se otettiin palvelukseen 16. joulukuuta 1878.
Palvelus.
Alus lähti 28 joulukuuta 1878 Cherbourgista Kiinaan, mistä se palasi Ranskaan 8. kesäkuuta 1881. "Kerguélen" poistettiin alusluettelosta vuonna 1894.
Pauliina Vanhatalo

Pauliina Vanhatalo (s. 18. huhtikuuta 1979 Oulu) on suomalainen kirjailija. Hän on kirjoittanut 12 romaania, joista kuusi on julkaistu kirjailijanimellä Veera Vaahtera. Lisäksi hän on kirjoittanut kolme omaelämäkerrallista teosta. Vanhatalo on myös toiminut suomentajana.
Elämä ja ura.
Vanhatalo syntyi Oulussa ja asui lapsuus- ja nuoruusvuodet Keminmaassa. Vuonna 1999 Vanhatalo kirjoitti ylioppilaaksi Keminmaan lukiosta yhdeksällä laudaturilla. Vanhatalo opiskeli Jyväskylän yliopistossa ja valmistui vuonna 2002 filosofian maisteriksi kirjallisuuden laitokselta pääaineenaan luova kirjoittaminen ja sivuaineina yleinen kirjallisuus, filosofia ja etnologia. Vuosina 2002–2005 Vanhatalo opetti kirjoittamista Jyväskylän avoimessa yliopistossa, minkä jälkeen hän jättäytyi vapaaksi kirjailijaksi.
Vanhatalo on Oulun kirjailijaseura ry:n perustajajäsen ja toimi seuran puheenjohtajana vuosina 2010–2013. Vuodesta 2008 hän on ollut Suomen Kirjailijaliiton jäsen. Vanhatalo on valittu Pohjois-Pohjanmaan ja Kainuun taidetoimikunnan jäseneksi kaudelle 2015–2016.
Yksityiselämä.
Vanhatalo asuu Vanhassa Raahessa. Hänen perheeseensä kuuluvat puoliso, tietokirjailija Tatu Hirvonen sekä kaksi lasta.
Barouéli

Barouéli on maalaiskunta, sen keskuskylä ja Ségoun alueen Barouélin piirin hallinnollinen keskus Malissa. Se sijaitsee Nigerjoen itäpuolisella tasangolla 90 kilometriä Ségousta maanteitse lounaaseen. Kunnassa on 43 500 asukasta (vuonna 2009).
Barouélin kunnan pinta-ala on 864 neliökilometriä. Se rajoittuu pohjoisessa Barouélin piirin Boidién, etelässä Kalakén ja Konobougoun, idässä Sanandon, koillisessa Ségoun piirin Konodiminin ja lännessä Koulikoron alueen Koulikoron piirin Dinandougoun kuntiin. Seutu kuuluu Sahelin ja Sudanin siirtymävyöhykkeeseen. Kunnan alueella ei ole pysyviä vesistöjä.
Kuntaan kuuluu 42 kylää. Asukkaat ovat etupäässä bambaroita, sarakoleja, fulbeja, tukuloreja ja hausoja. Tärkein uskonto on islam. Kunnassa asuu myös animisteja ja kristittyjä.
Paikallisia elinkeinoja ovat maanviljely, karjanhoito, keräily, käsityöammatit ja kaupankäynti. Tärkeimmät viljelykasvit ovat hirssi, durra, maissi, maapähkinä ja pavut. Myytäväksi kasvatetaan puuvillaa ja vesimeloneja. Kotieläimiä ovat naudat, lampaat, vuohet ja aasit. Barouélin ja Niazanan kylissä pidetään markkinat. Lisäksi hyödynnetään Siémonan louhosta.
Barouélista johtaa päällystämätön tie Bamakon ja Moptin väliselle RN6-maantielle. Palveluihin kuuluu joukko alakouluja, yläkoulu, koulutus- ja kehittämiskeskus (CED), piirin poliklinikka ja terveysasema.
Don’t Stop the Dancing

Don’t Stop the Dancing on saksalaisen DJ-tuottaja Manianin kappale hänen toiselta, Hands Up Forever-studioalbumilta. Kappaleella vierailee myös saksalaismuusikko Carlprit ja sen julkaisi Zooland Records albumin ensimmäisenä singlenä 7. joulukuuta 2012. Kappaleen sanat laulaa saksalainen naisartisti "Elly". Sen ovat säveltäneet Manuel Reuter, Yann "Yanou" Peifer sekä Rudi Schwamborn. Kappaleen virallinen musiikkivideo julkaistiin päivää ennen singlen julkaisua. Videolla Manian sekä Elly tanssivat sekä pitävät hauskaa juhlissa. Kappale oli kaupallisesti kohtalainen menestys. Se pääsi listoille Belgian Valloniassa, Itävallassa, Ranskassa ja Sveitsissä.
Kappalelista.
Digitaalinen lataus
FS Kersaint (1869)

Kersaint oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Lorientin laivastontelakalta ja sen köli laskettiin 24. tammikuuta 1868. Alus laskettiin vesille 7. syyskuuta 1869 ja se otettiin palvelukseen 17. elokuuta 1870.
Palvelus.
"Kersaint" poistettiin alusluettelosta 16. joulukuuta 1884 ja se romutettiin vuonna 1903 Cherbourgissa.
FS Segond (1869)

Segond oli Ranskan laivaston vuonna 1869 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Nantesin laivastontelakalta ja sen köli laskettiin 19. marraskuuta 1867. Alus laskettiin vesille 24. toukokuuta 1869 ja se otettiin palvelukseen viikkoa myöhemmin 1. kesäkuuta.
Palvelus.
"Segond" poistettiin alusluettelosta 26. marraskuuta 1894, minkä jälkeen se oli vuosina 1895-1896 mekaanikkojen koulutusaluksena Brestissä.
FS Vaudreuil (1870)

Vaudreuil oli Ranskan laivaston vuonna 1870 vesillelaskettu Bourayne-luokan aviso, joka luokiteltiin myöhemmin 3. luokan risteilijäksi.
Valmistus.
Alus tilattiin Nantesin laivastontelakalta ja sen köli laskettiin 24. tammikuuta 1868. Alus laskettiin vesille 26. elokuuta 1870 ja se otettiin palvelukseen vuonna 1873.
Palvelus.
"Vaudreuil" poistettiin alusluettelosta 27. kesäkuuta 1889, jonka jälkeen se oli ponttoonina sekä hiiliproomuna Lorientissä. Marraskuussa 1915 alus oli majoitusaluksena. Se oli vuonna 1917 saksalaisten sotavankien majoitustilana ennen romuttamistaan.
Party Doesn’t Stop

Party Doesn’t Stop on israelilaisen DJ-tuottajatiimi Crystal Laken kappale. Sen julkaisi Zooland Records singlenä 15. huhtikuuta 2011. Kappaleen ovat sekä sanoittaneet että tuottaneet Alex Moerman ja Paul Gorbulski. Kappaleeseen liittyvä virallinen musiikkivideo julkaistiin 17. maaliskuuta 2013. Kappale ei onnistunut pääsemään listoille.
Kappaleet.
Discogs
Seth Griffith

Seth Griffith (s. 4. tammikuuta 1993 Wallaceburg, Ontario, Kanada) on kanadalainen jääkiekkohyökkääjä, joka edustaa NHL-seura Edmonton Oilersin organisaatiota.
FS Caton (1847)

Caton oli Ranskan laivaston 1847 palvelukseen otettu rautarunkoinen 1. luokan aviso, joka luokiteltiin myöhemmin potkurikorvetiksi.
Valmistus.
Dupyu de Lômen suunnittelema alus tilattiin Toulonin laivastontelakalta, missä köli laskettiin 20. kesäkuuta 1844. Se laskettiin vesille 1. toukokuuta 1847 ja otettiin palvelukseen reilua kahta kuukautta myöhemmin 12. heinäkuuta.
Palvelus.
"Caton" poistettiin alusluettelosta 30. tammikuuta 1874 ja romutettiin seuraavana vuonna Toulonissa.
Ryan Spooner

Ryan Spooner (s. 30. tammikuuta 1992 Kanata, Ontario, Kanada) on kanadalainen jääkiekkohyökkääjä. Spooner debytoi NHL:ssa kaudella 2012–2013 hänet varanneen Boston Bruinsin joukkueessa. Spooner pelasi Bostonissa siirtotakarajalle helmikuuhun 2018 saakka. Kunnes siirtyi yhdessä Matt Beleskeyn kanssa New York Rangersiin vaihdossa Rick Nashiin. Rangers sai kaupassa myös Bostonin 1. kierroksen varauksen 2018. 2. 3. 2018 mennessä Spooner on pelannut NHL:n runkosarjassa 255 ottelua tehoin 41+106=147. 16.11.2018 Edmonton Oilers kauppasi Ryan Stromen New York Rangersiin vaihdossa Spooneriin.
FS Chaptal (1845)

Chaptal oli Ranskan laivaston 1846 palvelukseen otettu rautarunkoinen 1. luokan aviso, joka luokiteltiin myöhemmin 2. luokan korvetiksi.
Valmistus.
Mathurin Boucherin suunnittelema alus tilattiin Asnières'stä Cavélta, missä köli laskettiin heinäkuussa 1844. Se laskettiin vesille 9. joulukuuta 1845 ja otettiin palvelukseen 1. elokuuta 1846.
Palvelus.
"Chaptal" poistettiin alusluettelosta 27. tammikuuta 1863.
Pankkiryöstö

Pankkiryöstö on rikos, jossa pankista anastetaan käteistä rahaa uhkaamalla pankin henkilökuntaa ja asiakkaita. Historiallisesti pankkiryöstöt yhdistetään muun muassa villin lännen rikollisuuteen ja John Dillingerin kaltaisiin gangstereihin.
Pankkiryöstö on pankin henkilökunnalle hyvin traumaattinen kokemus, ja moni pankin työntekijä on sen jälkeen joutunut vaihtamaan kokonaan alaa.
Suomessa tehtiin 1990-luvulla yli sata pankkiryöstöä vuodessa, ja niiden yhteydessä vuosikymmenen alkuvuosina sai surmansa pari ihmistä. 2000-luvulla pankkiryöstöjen määrä on romahtanut pankkien turvajärjestelyiden parannuttua.
Syynä pankkiryöstöjen suureen määrään 1990-luvun alkuvuosina oli Keskusrikospoliisin mukaan toisaalta silloinen lama-aika, jolloin moni taloudelliseen ahdinkoon joutunut näki ainoaksi vaihtoehdoksi pankkiryöstön, toisaalta se, että rikolliset tarvitsivat rahaa huumevelkojen maksamiseen. Amfetamiini oli tuolloin uusi aine Suomen huumemarkkinoilla, ja moni pankkiryöstö tehtiin huumeiden vaikutuksen alaisena.
Mila caespitosa

Mila caespitosa on kaktuskasvilaji, joka kuuluu ainoana omaan sukuunsa. Se on varsin muunteleva, joten aikojen kuluessa on kuvattu 13 eri "Mila"-lajia, mutta tarkempien tutkimusten valossa ne ovat osoittautuneet yhdeksi lajiksi. Tieteellinen sukunimi on anagrammi Perun pääkaupungin Liman nimestä, ja lajinimi tarkoittaa mätästävää.
Ulkonäkö ja koko.
Kasvi on mätästävä ja matalakasvuinen, enintään 30 senttimetrin korkuinen. Juuret ovat mukulamaisia. Liereät varret ovat vihreitä tai harmaanvihreitä ja matalaharjuisia; harjuja on yhdessä varressa 10–15 likeisesti asettuneine areoleineen. Piikit ovat äärimmäisen vaihtelevia, valkoisia ja kellertävä- tai ruskehtavakärkisiä. Keskipiikkejä on 3–7, säteittäispiikkejä 8–40. Kukat sijaitsevat lähellä varren kärkeä ja ovat suppilomaisia, lyhyttorvisia, kermanvaaleita tai keltaisia, puolestatoista kahteen senttimetriin leveitä. Pohjuksessa on pieniä suomuja ja villaa. Hedelmä on pallomainen, marjamainen, keltainen tai punertavan ruskea, mehevä ja miltei paljaspintainen, kukan jäänteitä on jäljellä. Siemenet ovat pieniä, kiiltävänmustia ja nystypintaisia.
Levinneisyys.
"Mila caespitosa" kasvaa Keski-Perussa vuoren juurella olevilla kukkuloilla ja korkeammallakin Andeilla.
Batak-kielet

Batak-kielet on luoteissumatralaisten kielten alaryhmä, johon kuuluvia kieliä puhutaan pääasiassa Indonesiassa Pohjois-Sumatran provinssissa. Yhteensä batak-kieliä puhuu äidinkielenään noin seitsemän miljoonaa ihmistä.
Batak-kieliin kuuluu yhteensä seitsemän kieltä.
FS Champlain (1872)

Champlain oli Ranskan laivaston vuonna 1872 vesillelaskettu Infernet-luokan korvetti.
Valmistus.
Alus tilattiin Brestin laivastontelakalta ja sen köli laskettiin 10. tammikuuta 1867. Alus laskettiin vesille 4. lokakuuta 1872 ja se otettiin palvelukseen 22. heinäkuuta 1874.
Palvelus.
Alus poistettiin alusluettelosta 11. elokuuta 1893.
Miqueliopuntia miquelii

Miqueliopuntia on kaktuskasvisuku, jossa on vain yksi laji, "M. miquelii". Kasvin nimi lienee annettu Friedrich Anton Wilhelm Miquelin mukaan. Hän oli Utrechtin yliopiston kasvimuseon johtaja Alankomaissa.
Ulkonäkö ja koko.
Kasvi on suhteellisen pienikokoinen, pystykasvuinen ja muodostaa laajoja puolentoista metrin korkuisia tiheikköjä. Varren nivelet kasvavat usein vanhempien nivelten kärjen läheltä ja ovat lieriömäisiä ja nuorina harmahtavia. Varren nystyt ovat isoja, pitkänomaisia. Lehdet ovat meheviä, terävä- ja punertavakärkisiä sekä varhain karisevia. Karvaisia areoleja on kaikkialla varsinivelissä. Niissä on väkäskarvoja (glokidioita), jotka ovat väriltään punertavan ruskeita, ja runsaasti jopa kahdeksan sentin mittaisia piikkejä. Kukat sijaitsevat lähellä varren kärkeä eivätkä avaudu täyteen mittaansa. Väriltään ne ovat valkoisia tai vaalean ruusunpunaisia. Pohjus on emin vartalon ympäriltä lieriömäinen, kyhmyinen ja sukasellinen. Hedelmä on pallomainen tai munanmuotoinen, vaaleanvihreä tai valkeahko, mehevä, avautumaton ja sukasmaisten piikkien peittämä. Muodoltaan vaihtelevat siemenet ovat kellertäviä tai okranvärisiä, ja niissä on vähäkarvainen vaippa.
Levinneisyys.
"Miqueliopuntia" on Atacama-aavikon kasvi ja se kasvaa Chilen rannikkoalueella.
Nita

Nita on Suomessa käytetty naisen etunimi. Monille Nita on englantilainen lyhentymä nimestä Anita tai muista samoin päättyvistä nimistä. Alkuperin nimi on esiintynyt choctaw-intiaaneilla, joiden kielellä Nita merkitsee karhua.
Suomessa Nita-nimisiä henkilöitä on Digi- ja väestötietoviraston tietojen mukaan ollut vuoden 2019 loppuun mennessä noin 830. Yli puolet heistä on syntynyt 1980- ja 1990-luvuilla. Vuodesta 2015 lähtien Nitan nimipäivä on 22. lokakuuta.